Diari Oficial de la Generalitat Valenciana


Sumari del DOGV 9401, del 09-08-2022 (2022/7373)

RESOLUCIÓ de 28 de juliol de 2022, de la Conselleria d'Educació, Cultura i Esport, per la qual es concedeix la modificació de l'autorització al centre docent estranger Imagine Montessori School, de la localitat de Paterna.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9401

Data del DOGV
:   09-08-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/7373


Data del document
:   28-07-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 28 de juliol de 2022, de la Conselleria d'Educació, Cultura i Esport, per la qual es concedeix la modificació de l'autorització al centre docent estranger Imagine Montessori School, de la localitat de Paterna. [2022/7373]  
Antecedents de fet  
Primer. L'expedient ha sigut iniciat a instàncies de l'entitat titular del centre docent estranger Imagine Montessori School, amb número de codi 15503232, de Paterna, pel qual sol·licita modificació de l'autorització per ampliació d'ensenyaments i llocs escolars, per a alumnat espanyol i estranger.  
Segon. Per Resolució de 7 d'octubre de 2019, de la Conselleria d'Educació, Cultura i Esport, l'esmentat centre està autoritzat per a impartir els ensenyaments del sistema educatiu britànic des del curs Pre-Nursery (de 20 a 36 mesos) fins al curs de Year 7 (d'11 a 12 anys), amb capacitat màxima per a 240 alumnes de nacionalitat espanyola i estrangera, i una vigència fins a juny de 2020.  
Tercer. En data 20 d'abril de 2021 la titularitat del centre ha presentat, juntament amb la seua sol·licitud, escrit de la representació diplomàtica britànica acreditada a Espanya, Fundació British Council, en el qual certifica el compliment dels requisits del país d'origen per a impartir ensenyaments de:  
- Pre-Nursery (20 a 36 mesos) a Year 6 (10 a 11 anys), amb capacitat per a 310 alumnes espanyols i estrangers, vàlid fins al mes de febrer de 2025.  
- Year 7 (11 a 12 anys) a Year 9 (13 a 14 anys), amb capacitat per a 50 alumnes espanyols i estrangers, vàlid fins al mes de febrer de 2023.  
  
Quart. En data 25 d'octubre de 2021, el centre presenta declaració responsable de no haver realitzat obres en el centre, per la qual cosa no resulta preceptiu sol·licitar informe a la Unitat Tècnica de la Direcció Territorial d'aquesta Conselleria en València.  
Cinqué. En data 17 de juny de 2022, la Inspecció d'Educació de la Direcció Territorial d'aquesta Conselleria a València emet informe favorable respecte de les titulacions del professorat de llengua i cultura espanyola i valenciana aportades per la titularitat del centre.  
  
Fonaments de dret  
Primer. Vista la proposta del director general de Centres Docents, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació establida en la Resolució de 13 d'abril de 2022, l'òrgan competent per a dictar la present resolució és la Secretaria Autonòmica d'Educació i Formació Professional.  
  
Segon. Els centres docents estrangers a Espanya, de conformitat amb l'article 5.1 del Reial decret 806/1993, de 28 de maig, sobre règim de centres docents estrangers a Espanya, hauran de reunir els requisits que, per a la creació de centres docents i la validesa oficial plena dels seus ensenyaments, exigisca la legislació dels països conforme al sistema educatiu dels quals pretenguen impartir-los.  
A aquest efecte, la titularitat del centre presenta certificat de la Fundació British Council que dona compliment a aquest article.  
Tercer. De conformitat amb el que s'estableix en el Reial decret 806/1993, de 28 de maig, sobre règim de centres docents estrangers a Espanya, el centre haurà d'impartir en els cursos equivalents a ensenyaments obligatoris del sistema educatiu espanyol el currículum de llengua i cultura espanyola, així com de la llengua pròpia de la Comunitat Valenciana, establit per l'Administració educativa.  
L'informe de la Inspecció d'Educació de data 17 de juny de 2022 dona compliment a l'esmentat article.  
  
Vistos els antecedents de fet i considerats els fonaments de dret, resolc:  
  
Primer  
Modificar l'autorització al centre següent, en els termes i condicions que a continuació s'especifiquen:  
Codi: 83367684  
Denominació genèrica del centre: centre docent privat estranger  
  
Denominació específica del centre: Imagine Montessori School.  
Titular: Zubi Education, SL.  
Domicili: c/ Melissa, 46  
Localitat: Paterna (46435)  
Província: València.  
  
Modificació que s'autoritza: Ampliació de llocs escolars i ensenyaments del sistema educatiu britànic, de manera que el centre queda configurat amb la següent composició:  
- Pre-Nursery (20 a 36 mesos) a Year 6 (10 a 11 anys), amb capacitat per a 310 alumnes espanyols i estrangers, vàlid fins al mes de febrer de 2025.  
- Year 7 (11 a 12 anys) a Year 9 (13 a 14 anys), amb capacitat per a 50 alumnes espanyols i estrangers, vàlid fins al mes de febrer de 2023.  
  
  
Segon  
La present resolució tindrà efectes mentre es trobe vigent el certificat expedit per la Fundació British Council, havent de presentar-se en aquesta Conselleria l'actualització d'aquesta certificació. En cas contrari, podrà procedir-se, d'ofici, a la revocació de l'autorització d'obertura i funcionament del centre.  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 28 de juliol de 2022.- El secretari autonòmic d'Educació i Formació Professional (p. d. R 13.04.2022): Miguel Soler Gracia.